钦定古今图书集成/明伦汇编/氏族典/第429卷 > 赵概
## 钦定古今图书集成/明伦汇编/氏族典/第429卷 > 赵概

按《宋史赵概传》：“概字叔平，南京虞城人。少笃学自力，
中进士第，通判海州，为集贤校理，出知洪州。召修起
居注，请即以龙图阁学士知郓州应天府，代韩绛为
御史中丞。绛以论张茂实罢，概至，首言之，茂实竟去。
擢枢密使、参知政事，数以老求去。熙宁初，拜观文殿
学士、知徐州，自左丞转吏部尚书致仕，退居十五年。”
元丰六年薨，谥曰“康靖。”